text: সালাহকে হাসপাতালে পাঠিয়ে শুভকামনা জানালেন রামোস | Quicknewsbd
  স্পোর্টস ডেস্ক : চ্যাম্পিয়নস লিগের শ্বাসরুদ্ধকর ফাইনালের রাতটাই যেন নষ্ট হয়ে গেল মিশরীয় সুপারস্টার মোহাম্মদ সালাহর ইনজুরিতে। গুরুতর চোট পাওয়া এই তারকা এখন আদৌ রাশিয়া বিশ্বকাপে খেলতে পারবেন কিনা তা নিয়ে বিস্তর সংশয় আছে। শনিবার রাতে লিভারপুলকে ৩-১ গোলে হারিয়ে হ্যাটট্রিক শিরোপা জিতেছে রিয়াল। আর এই ম্যাচেই রিয়াল অধিনায়ক সার্জিও রামোসের করা সেই ফাউল নিয়ে শুরু হয়েছে তীব্র বিতর্ক।
  বিতর্কের মাঝেই ম্যাচ শেষে টুইট করে সালাহকে শুভকামনা জানিয়েছেন রামোস। তিনি লিখেছেন, 'ফুটবল কখনও আপনাকে মধুচন্দ্রিমা উপহার দেবে; আবার কখনও ভীষণ কষ্ট দেবে। সবাইকে একটা বিষয় পরিস্কার করে দিচ্ছি, আমরা একে অপরের বন্ধু। দ্রুত সুস্থ হয়ে ওঠ সালাহ। উজ্জ্বল ভবিষ্যত তোমাকে ডাকছে। কিছু সময় ফুটবল তোমাকে ভালো কিছু দেখাবে; আবার কখনও খারাপ। সবকিছুর পরও আমরা দুজনেই ফুটবল মাঠের বন্ধু।'